รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีวันคล้ายวันสถาปนา กรมทางหลวงชนบท ครบรอบ 20 ปี
วันจันทร์ที่ 10 ตุลาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีวันคล้ายวันสถาปนา กรมทางหลวงชนบท ครบรอบ 20 ปี
มุ่งมั่นสานต่อภารกิจยกระดับทางและสะพานทั่วทุกภูมิภาค ส่งเสริมเศรษฐกิจการคมนาคมขนส่งอย่างยั่งยืน เพื่อประโยชน์สูงสุดของประชาชน
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีวันคล้ายวันสถาปนากรมทางหลวงชนบท ครบรอบ 20 ปี โดยมี นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน นายสรพงศ์ ไพฑูรย์พงษ์ รองปลัดกระทรวงคมนาคม นายองอาจ ฉัตรชัยพลรัตน์ โฆษกประจํารัฐมนตรีว่าการกระทรวงคมนาคม ผู้บริหารและหัวหน้าหน่วยงานในสังกัด เข้าร่วมงาน และมี นายอภิรัฐ ไชยวงศ์น้อย อธิบดีกรมทางหลวงชนบท พร้อมด้วยผู้บริหาร ข้าราชการ และเจ้าหน้าที่กรมทางหลวงชนบท ให้การต้อนรับ ในวันที่ 10 ตุลาคม 2565 ณ กรมทางหลวงชนบท
นายศักดิ์สยาม ชิดชอบ กล่าวว่า เนื่องในโอกาสที่กรมทางหลวงชนบท (ทช.) ได้ดําเนินงานสร้างประโยชน์ให้กับประชาชนและประเทศชาติครบ 20 ปี ได้ร่วมกันทํางาน พัฒนาเส้นทาง นําความเจริญสู่ท้องถิ่น พร้อมเชื่อมโยงโครงข่ายเส้นทางทั่วทั้งประเทศให้เชื่อมถึงกัน ซึ่งได้มอบหมายให้ ทช. เร่งรัดดําเนินการเชื่อมโยงโครงข่ายถนนระหว่างทางหลวงแผ่นดิน ทางหลวงท้องถิ่น ท่าอากาศยาน ท่าเรือ สถานีรถไฟ สถานีขนส่งผู้โดยสาร เขตเศรษฐกิจพิเศษ และโครงการในพระราชดําริเข้าด้วยกันให้ครบถ้วนภายในปี 2579 บนพื้นฐานการดําเนินงานที่จะต้องเป็น “ทางสบาย สภาพไร้หลุมบ่อ” “ทางสวยงาม เรียบร้อยสะอาดตา” “ทางไม่หลง ประชาชนเดินทางได้อย่างมั่นใจ” และ “ทางปลอดภัย เพื่อลดจุดเสี่ยงอันตรายในการเกิดอุบัติเหตุ” รวมถึงให้เร่งรัดการเบิกจ่ายงบประมาณให้เป็นไปตามแผนการดําเนินงาน เพื่อเป็นการกระตุ้นเศรษฐกิจในภาพรวมของประเทศ ซึ่งในปีงบประมาณ 2565 ที่ผ่านมา ทช. มีผลการเบิกจ่ายอยู่ที่ 90.93% และขอให้พัฒนาประสิทธิภาพการเบิกจ่ายงบประมาณ เพื่อไปสู่เป้าหมายการเบิกจ่ายงบประมาณกระทรวงคมนาคมที่ 100% พร้อมทั้งให้ปฏิบัติตามหลักกฎหมาย มติคณะรัฐมนตรี และหลักธรรมาภิบาลอย่างเคร่งครัด นอกจากนี้ ขอให้เร่งรัดการพัฒนาโครงการต่าง ๆ เพื่ออํานวยความสะดวกในการใช้ทางแก่ประชาชน เช่น การพัฒนาโครงการสะพานเชื่อมเกาะลันตา จังหวัดกระบี่ และโครงการสะพานข้ามทะเลสาบสงขลา จังหวัดสงขลา และจังหวัดพัทลุง เป็นต้น
ในโอกาสนี้ รัฐมนตรีว่าการกระทรวงคมนาคม ได้กล่าวแสดงความยินดีและมอบนโยบายแก่ผู้บริหาร ข้าราชการ และเจ้าหน้าที่ ทช. สําหรับการพัฒนาโครงการต่าง ๆ จะต้องทําการศึกษาในแต่ละขั้นตอนอย่างละเอียดจนถึงขั้นตอนการบํารุงรักษา โดยคํานึงถึงปัจจัยรอบด้านอย่างครบถ้วน โดยเฉพาะด้านสิ่งแวดล้อม ทั้งยังต้องบูรณาการร่วมกับหน่วยงานที่เกี่ยวข้อง เพื่อประโยชน์สูงสุดของพี่น้องประชาชน พร้อมทั้งเน้นยําเรื่องการอํานวยความสะดวกในการเดินทางของพี่น้องประชาชนในสถานการณ์อุทกภัย สําหรับการศึกษาดูงานในต่างประเทศทุกครั้ง จะต้องเก็บเกี่ยวประสบการณ์ต่าง ๆ เพื่อนํากลับมาพัฒนาให้เกิดประโยชน์สูงสุดกับประเทศชาติ และขอให้บุคลากรของ ทช. ปฏิบัติงานอย่างเต็มกําลังความสามารถ ในการพัฒนาเส้นทางนําความเจริญสู่ท้องถิ่น เชื่อมโยงโครงข่ายเส้นทางทั่วประเทศ ขับเคลื่อนเศรษฐกิจ  ของประเทศให้เจริญ มั่นคง และสร้างความสุขให้แก่ประชาชนอย่างยั่งยืนต่อไป นอกจากนี้ รัฐมนตรีว่าการกระทรวงคมนาคม ได้มอบโล่รางวัลหน่วยงานที่มีการผลการเบิกจ่ายงบประมาณ ประจําปีงบประมาณ 2565 ดีเด่น มอบรางวัลแก่ข้าราชการ ลูกจ้างประจํา และพนักงานราชการดีเด่นของหน่วยงาน ประจําปี 2565 มอบรางวัลทุนการศึกษาและมอบโล่รางวัลการประกวดตราสัญลักษณ์ 20 ปี ของ ทช. พร้อมเปิดผ้าแพรคลุมป้าย ทช. ณ อาคาร 2 อีกด้วย